**Ministru kabineta rīkojuma projekta „Par valsts nekustamā**

**īpašuma Dzērbenes ielā 27, Rīgā, nodošanu Latvijas Valsts koksnes ķīmijas institūta īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā.Atbilstoši Publiskas personas mantas atsavināšanas likuma 43.pantam lēmumu par valsts nekustamā īpašuma nodošanu bez atlīdzības atvasinātas publiskas personas īpašumā pieņem Ministru kabinets. |
| 2. | Pašreizējā situācija un problēmas | Valsts nekustamais īpašums (nekustamā īpašuma kadastra Nr.0100 115 0310) Dzērbenes ielā 27, Rīgā (turpmāk – valsts nekustamais īpašums), ir ierakstīts Rīgas pilsētas Vidzemes priekšpilsētas tiesas zemesgrāmatu nodaļas Rīgas pilsētas zemesgrāmatas nodalījumā Nr.1000 0049 2683 uz Latvijas valsts vārda Izglītības un zinātnes ministrijas (turpmāk – ministrija) personā.Atbilstoši Valsts zemes dienesta Kadastra informācijas sistēmas teksta datiem valsts nekustamais īpašums sastāv no zemes vienības 6 273 m2 platībā (zemes vienības kadastra apzīmējums 0100 115 0310) Dzērbenes ielā 27, Rīgā, un četrām būvēm – ēdnīcas (būves kadastra apzīmējums 0100 115 0309 011) Dzērbenes ielā 27, Rīgā, darbnīcas (būves kadastra apzīmējums 0100 115 0309 013) Dzērbenes ielā 27, Rīgā, noliktavas (būves kadastra apzīmējums 0100 115 0309 014) Aizkraukles ielā 21, Rīgā, institūta (būves kadastra apzīmējums 0100 115 0310 001) Dzērbenes ielā 27, Rīgā.Valsts nekustamā īpašuma pārvaldīšanu savu iespēju un pieejamo finanšu līdzekļu robežās šobrīd veic Latvijas Valsts koksnes ķīmijas institūts (turpmāk – institūts).Atbilstoši Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.15.6 apakšpunktam institūts ir ministrijas padotībā esošs valsts zinātniskais institūts.Institūts saskaņā ar Zinātniskās darbības likuma 21.2 panta sesto daļu ir atvasināta publiska persona un saskaņā ar Zinātniskās darbības likuma 22.pantu zinātnisko institūtu pārvalda zinātniskā institūta zinātnieku koleģiāla institūcija – zinātniskā padome un tās ievēlēts direktors.Atbilstoši institūta nolikuma 5.punktā noteiktajam, institūta lēmējorgāns ir institūta zinātniskā padome, un zinātniskā padome pieņem institūta nolikumu un ievēl direktoru.Saskaņā ar Zinātniskās darbības likuma 24.panta divpadsmitās daļas 3.punktu zinātniskā institūta direktora kompetencē ietilpst zinātniskā institūta zinātniskās padomes pieņemto lēmumu īstenošana.Institūta zinātniskā padome 2011.gada 2.augustā ir pieņēmusi lēmumu (protokols Nr.3/2011) pilnvarot institūta direktoru lūgt ministriju nodot institūta īpašumā valsts nekustamo īpašumu, kas sastāv no zemes vienības 6 273 m2 platībā (zemes vienības kadastra apzīmējums 0100 115 0310) Dzērbenes ielā 27, Rīgā, un četrām būvēm – ēdnīcas (būves kadastra apzīmējums 0100 115 0309 011) Dzērbenes ielā 27, Rīgā, darbnīcas (būves kadastra apzīmējums 0100 115 0309 013) Dzērbenes ielā 27, Rīgā, noliktavas (būves kadastra apzīmējums 0100 115 0309 014) Aizkraukles ielā 21, Rīgā, institūta (būves kadastra apzīmējums 0100 115 0310 001) Dzērbenes ielā 27, Rīgā.Ar 2011.gada 3.augusta vēstuli Nr.1-07/202 „Par nekustamā īpašuma nodošanu īpašumā” institūts lūdz ministriju nodot institūta īpašumā bez atlīdzības valsts nekustamo īpašumu institūta darbības nodrošināšanai, lai atbilstoši valsts noteiktajai zinātnes un tehnoloģijas attīstības politikai veiktu fundamentālus pētījumus koksnes zinātnes, koksnes ķīmijas un tehnoloģijas, polimēru ķīmijas un tehnoloģijas nozarēs un veiktu lietišķus pētījumus par tehnoloģiju izstrādi un jauniem produktiem no koksnes, citas biomasas, to komponentiem un citiem atjaunojamo izejvielu resursiem, tajā skaitā, lai realizētu institūta pētnieciskās infrastruktūras modernizēšanas projektu darbības programmas „Uzņēmējdarbība un inovācijas” papildinājuma 2.1.1.3.1.apakšaktivitātes „Zinātnes infrastruktūras attīstība” ietvaros LVL 2 421 397,- apjomā, un piedalītos ES 7.ietvarprogrammas, WOOD-WISDOM NET, MATERA un citos starptautiskajos projektos, kā arī Meža nozares kompetences centra projektos. Institūta stratēģijas mērķis atbilstoši koksnes pētniecības aktualitātēm pasaulē, Eiropas Savienības Meža nozares tehnoloģiskās platformas (MNTP) un Latvijas meža nozares attīstības stratēģijas nostādnēm, ir – uz 2030.gadu meža sektoram jādod galvenais ieguldījums Eiropas līdzsvarotā attīstībā, balstoties uz konkurētspējīgu, inovatīvu un uz zināšanām balstītu ražošanu un veicinot atjaunojamo resursu plašu izmantošanu. Reālie uzdevumi, ko izvirza topošās vides problēmas un fosilo materiālu deficīts (izbeigšanās), ir – sasniegt liela mēroga pāreju uz atjaunojamo materiālu izmantošanu būvkonstrukcijās, interjerā, iepakojumam, ķīmiskiem savienojumiem un citam iespējamam beigu pielietojumam. Jaunu tehnoloģiju pamatuzdevums meža nozarē ir produkcijas optimizēšana, pieaugoša ilgtspējība, izmaksu samazināšana, ekoefektivitātes paaugstināšana. Tām jāveicina enerģijas patēriņa un siltumnīcas gāzu emisijas samazināšanu, atjaunojamo resursu ilgtspējīgu izmantošanu. Ilgtermiņa pētniecības mērķus nosaka stratēģiskās pieejas: 1) koksnes būvizstrādājumu plaša izmantošana dzīves vidē – ilgtspējības instrumenti konstrukcijas materiāliem un produktiem; 2) uz biorafinēšanas koncepciju balstīta fotosintēzes materiālu bezatlikuma pārstrāde, izmantojot tehnoloģiju integrāciju, sistēmu konstruēšanu un simulāciju. Tehnoloģiju un zināšanu radīšanai, lai izmantotu koksni un šķiedras pilnīgi jauniem pielietojumiem un produktiem, ieskaitot zaļo ķīmiju, koksnes ķīmija integrējas ar citām pētniecības nozarēm. Līdz ar to galvenie potenciālie attīstāmie pētījumu virzieni ir: 1) koksnes būvizstrādājumi ar prognozējamu ilgizturību nodrošinošām apstrādēm un pārklājumiem; „zaļās mājas” ar ekoloģiskiem būvmateriāliem un siltumizolāciju; dzīves cikla analīze konkrētiem produktiem; nolietotas koksnes atkārtota izmantošana; 2) visu no koksnes iegūstamo komponentu (ekstraktvielu, celulozes, hemiceluložu, lignīna) izdalīšana un izmantošana vērtīgiem produktiem, izmantojot tehnoloģiju integrāciju un kaskādes principus (ekstraktvielas – saistvielas, farmācijas produkti, poliēstri; celuloze – šķiedras, mikro un nano produkti (kompozītmateriāli, filtri, virsmas pārklājumi); hemicelulozes – hidrogēli medicīnai, filtri, barjerpārklājumi; ksilāns kā izejviela polimērsavienojumiem, dzintarskābei; lignīns – aktivētām oglēm, oglekļa šķiedrām, fenoltipa savienojumiem, adhezīviem); 3) koksnes biomasas un atlieku racionāla, ekonomiski pamatota izmantošana.Ministrijas Nekustamā īpašuma un valsts mantas apsaimniekošanas komisijas 2011.gada 20.septembra sēdē tika pieņemts lēmums (protokols Nr.128, 35.punkts) atbalstīt valsts nekustamā īpašuma nodošanu institūta īpašumā bez atlīdzības. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts „Par valsts nekustamā īpašuma Dzērbenes ielā 27, Rīgā, nodošanu Latvijas valsts koksnes ķīmijas institūta īpašumā” (turpmāk – rīkojuma projekts) ir sagatavots, lai tiesiski sakārtotu īpašuma tiesību jautājumus un nodrošinātu valsts nekustamā īpašuma pilnvērtīgu pārvaldīšanu, tajā skaitā apsaimniekošanu.Rīkojuma projekts paredz nodot institūta īpašumā bez atlīdzības valsts nekustamo īpašumu.Valsts nekustamajam īpašumam esot institūta īpašumā, institūts varēs piesaistīt Eiropas Savienības struktūrfondu finanšu līdzekļus, kā arī savus pašu ieņēmumus, tādējādi nodrošinot valsts nekustamā īpašuma uzlabošanu un modernizēšanu.Gadījumā, ja iestājas rīkojuma projekta 3.2.apakšpunktā minētais nosacījums, institūtam ir pienākums nekustamo īpašumu (nekustamā īpašuma kadastra Nr.0100 115 0310) Dzērbenes ielā 27, Rīgā, bez atlīdzības nodot valsts īpašumā, tādējādi paredzot iespēju valstij izvērtēt iepriekš minētā nekustamā īpašuma nepieciešamību tās funkciju nodrošināšanai. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Rīkojuma projekts nosaka turpmāku rīcību ar ministrijas valdījumā esošo valsts nekustamo īpašumu, to atsavinot – nododot bez atlīdzības institūta īpašumā, tādējādi nodrošinot, ka institūta īpašumā būs nekustamais īpašums, kas nepieciešams institūta darbības nodrošināšanai, tajā skaitā atbilstoši valsts noteiktajai zinātnes un tehnoloģijas attīstības politikai fundamentālo pētījumu koksnes zinātnes, koksnes ķīmijas un tehnoloģijas, polimēru ķīmijas un tehnoloģijas nozarēs, un lietišķu pētījumu par tehnoloģiju izstrādi un jauniem produktiem no koksnes, citas biomasas, to komponentiem un citiem atjaunojamo izejvielu resursiem, veikšanai. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| 7. | Cita informācija | Nav. |
|  |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (tūkst. latu) |
| **2015.** | **2016.** | **2017.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2014.) gadu | Izmaiņas, salīdzinot ar kārtējo (2014.) gadu | Izmaiņas, salīdzinot ar kārtējo (2014.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Institūtam radīsies papildus izdevumi, kas saistīti ar īpašuma tiesību uz valsts nekustamo īpašumu pārreģistrēšanu zemesgrāmatā uz institūta vārda. Izdevumus, kas saistīti ar īpašuma tiesību maiņu zemesgrāmatā, segs institūts tā apstiprinātā budžeta ietvaros.Pēc valsts nekustamā īpašuma nodošanas institūta īpašumā institūts uzņemsies visus īpašnieka pienākumus, kas saistīti ar valsts nekustamā īpašuma apsaimniekošanu. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un institūts. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Ministru kabineta rīkojums „Par valsts nekustamā īpašuma Dzērbenes ielā 27, Rīgā, nodošanu Latvijas Valsts koksnes ķīmijas institūta īpašumā” pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”. |

Anotācijas II, IV, V un VI sadaļa – projekts šīs jomas neskar.

Izglītības un zinātnes ministre I.Druviete

Vizē:

Valsts sekretāre S.Liepiņa

24.01.2014 10:45

1506

I.Rozenštoka

67047765, Ilze.Rozenstoka@izm.gov.lv